MLDataScientist/Wikipedia-uzbek-2024-05-01 huggingface dataset:
Fano va baqo

FANO VA BAQO (arab. — fano — foniylik, yoʼqolish, oʼtkinchilik; baqo — boqiylik, barqarorlik).
Fano — yomon xulqlarning yoʼq boʼlishi, baqo esa, yaxshi
xulqlarning barqaror boʼlishi bilan izohlanadi. Yomon
xulqlardan voz kechganlar uchun nafs xohish istaklari fano
(yoʼq) boʼlib ketadi, ezgu niyat va ixlos baqo (doimiylik)
kasb etadi.
Fano holatida solik oʼz xatti-harakatlari manbaini
Alloxda koʼradi. Fano solikning Allohga eng yaqin kelgan
darajasi hisoblanadi. Sufiy adabiyotida „Allohda
yoʼq boʼlib ketish“ iborasi bilan qam mazkur tushuncha
izohlangan. Fariduddin Attor esa „fano“ mazmunida
„istigʼroq“ soʼzini qoʼllagan. Tavhid ummoniga gʼarq boʼlgan
solik ummondan boshqa narsani koʼrmaydi, hatto oʼzini
ham ummon tomchisi sifatida mushohada qiladi. Fano
tushunchasi tasavvufda turlicha tasnif qilingan: fano
az-zot — solik oʼzining mavjud emasligini, faqatgina
Alloh haqiqiy mazmunda mavjud ekanini idrok etadi.
Fano as-sifot — solik insoniy sifatlardan xoli boʼlishi.
Fano al-feʼl — Allohni solik oʼz xatti-harakati va
faoliyati manbasi sifatida mushohada etishi. Shuningdek,
fanoning suluk yoʼlini bosib oʼtish maqomlari bilan
bogʼliq tasnifi ham bor: fano fish-shayx — solik tariqat
shayxi istaklaridan qabul qilish yoʼlida oʼz xohish -
istaklarini voz kechishi. Fano fir-rasul — solikning
Paygʼambar (a.s.) muhabbatiga gʼarq boʼlishi va u zotning
xulqlari bilan xulqlanishi. Fano fillah — solik oʼz
sifat va xususiyatlarini yoʼqotib, Allohning sifatlari
bilan bezanishi. Fano bosqichidan keyin baqo bosqichi
keladi. Fano va baqo tushunchasining paydo boʼlishi
Abu Said al-Xarroz (vaf. 899 y.) nomi bilan bogʼlanadi.
Xarroz fano va baqoni solik uchun eng yuqori bosqich deb
hisoblagan. Keyinchalik bu tushuncha tasavvufiy adabiyotda
keng tarqalib ketdi. Sarroj va J unayd Bagʼdodiy
fano tushunchasiga ehtiyotkorona munosabatda boʼlishga
chaqirganlar. Boyazid Bistomiy va Mansur Hallojning
fano tushunchasiga talqini tanqidchilar tomonidan lohut
va nosutni koʼshib yuborish, deb baholangan. Halloj fano
tushunchasini sham olovi va parvona bilan tasvirlagan
boʼlsa, Rumiy temirchining bosqonidagi temir misoliga
oʼxshatgan. Bu temir shu darajada qizib ketganki, maʼlum
vaqtda u oʼzini olov deb oʼylaydi. Bunday talqinlar keskin
tanqidlarga uchrayverishi oqibatida sufiylar fanoning
axloqiy sifatlar bilan bogʼliq jihatlariga koʼproq urgʼu
berganlar. Fano va baqo tushunchalari vahdatul-vujud
taʼlimotining paydo boʼlishiga xizmat qildi.

Manbalar 

Tasavvuf
Alohun Jumaboyev

Alohun Jumaboyev (1896-yil 16-fevral, Fargʻona viloyati (Rossiya imperiyasi) Oʻsh tumanidagi Dehqon-qishloq qishlogʻi — 1976-yil. Oʻsh viloyati Qorasuv tumani) — paxtakor, Qorasuv tumani, „Qizil-Sharq“ kolxozining brigadiri, Oʻsh viloyati, Qirgʻiziston SSR va 1951-yil 15 fevralda Sotsialistik Mehnat Qahramoni ordeni bilan taqdirlangan

Biografiyasi 
1896-yilda Oʻsh tumani (hozirgi Oʻsh viloyati Qorasuv tumani) Dehqon-Qishloq qishlogʻida dehqon oilasida tavallud topgan. Millati oʻzbek . U yoshligidan mardikorlik qilgan. Kollektivlashtirish davrida u birinchilardan boʻlib kolxozga qoʻshildi. Ulugʻ Vatan urushida qatnashgan, „Stalingrad mudofaasi uchun“, „Kenigsberg ishgʻol qilingani uchun“ medallari bilan taqdirlangan. Demobilizatsiyadan soʻng u oʻz vataniga qaytib keldi va u yerda 1945-yilda Qorasuv viloyatidagi „Qizil-Sharq“ kolxozining paxtakorlik brigadasiga rahbarlik qildi.

1950-yilda Alohun Jumaboyev brigadasi 50 gektar maydondan 46,66 sentner paxta xomashyosi oldi. SSSR Oliy Kengashi Prezidiumining 1951-yil 20-martdagi farmoni bilan u Lenin ordeni, "O‘roq va Bolg‘a" oltin medali va Sotsialistik Mehnat Qahramoni unvoni bilan taqdirlangan.

Nafaqaga chiqqandan soʻng oʻz qishlogʻida yashagan.

Alohun Jumaboyev 1976-yilda Qorasuv tumanida vafot etdi.

Mukofotlari 

Sotsialistik Mehnat Qahramoni

Lenin ordeni

Mehnat Qizil Bayroq ordeni

„Stalingrad mudofaasi uchun“ medali

„Kenigsberg ishgʻol qilingani uchun“ medali

Adabiyotlar 

„Qirgʻiziston“. Uluttuk ensiklopediyasi: 3 jild. Boshlar ed. Asanov Y. A., K 97. — Bishkek: Mamlekettik til jana ensiklopediya borboru, 2011 . — 784 b. ISBN 978 9967-14-074-5

Ensiklopediya. Oʻsh viloyati. — Bishkek: Qirgʻiziston SSR Fanlar akademiyasi, 1987-yil .

Borbugulov M., Oʻsh taryhy ensiklopediyasi. — Bishkek, 1989-yil

„Qirgʻizistonning gullab-yashnashi uchun“. Qirg‘izistonning ko‘zga ko‘ringan o‘zbeklari ensiklopedik nashri / Rahbarligida. Juraeva B. J. — Oʻsh shahri: „Rizvon“, 2017. — 336 b.

Manbalar

Havolalar 

 Yurt qahramonlari Alohun Jumaboyev
 Jumaboyev Alahun 16-fevralda tugʻilgan

Sotsialistik Mehnat Qahramonlari
Stalingrad mudofaasi uchun medali sohiblari
Mehnat Qizil Bayroq ordeni sohiblari
Lenin ordeni sohiblari
1976-yilda vafot etganlar
1896-yilda tugʻilganlar
16-fevralda tugʻilganlar
Xilvat

XILVАT (arab - xoli joy) tanholik, hech nimaga 
bogʼlanmaslik, dunyoning xilma-xil gʼoyalaridan forigʼlik. 
Tasavvufda esa bunday holda shayx rahnamoligi va 
koʼrsatmalariga binoan muridning maxsus bir joyda 
berkinib ibodat va Аllohning zikri bilan mashgʼul 
boʼlishidir. Tasavvuf hayotni batamom xilvatda oʼtkazishni 
targʼib etmagan. Uzlat — hayotdan qochish, turmushdan ajralish,
odamlardan bezish ehtiyoji emas, balki maʼlum muddat oʼz 
ustida ishlagandan soʼng ruhiy kamolot hosil qilishdir.
Tasavvufda xilvat ikkiga ajratilgan: birinchisi 
— shariat xilvati, ikkinchisi — tariqat xi l v at i . 
Shariat xilvati ayb va nuqson sanalmish barcha gunoqu 
yomonliklardan tavba qilishga asoslanadi. Bu xilvatning 
shartlari, odob va qoidalarini toʼliq ado etmasdan tariqat 
xilvatiga yuz burib boʼlmaydi. Shihobuddin Suhravardiyning 
eʼtiroficha, tariqat xilvatidan maqsad bir talay gʼaroyibot, 
ajoyibot yoki kashfiyotlarga shohid boʼlmoq emas, balki zikri 
ilohiydan oʼzga murodlardan xoli boʼlmokdir.

Manbalar 

Tasavvuf
Shatx

ShAtx (arab. «chayqalmoq», «qirgʼoqdan toshmoq» 
koʼpligi shatahot yoki shathiyot) - ekstaz holatida (vajd, 
jazava) oʼzini nazorat qila olmay qolgan sufiy aytadigan
Tasavvuf ashamalari 
Tasavvuf atamalari
iboralar. Shath istilohi ekstaz holatining oʼzini h a m 
anglatadi. Feʼlning maʼnosidan kelib chiqib, tasavvuf 
nazariyotchilari shathga sufiyning zikr paytida Аllohni 
mushohada qilishi (mushohadatu-l-Haq), undagi «men» «yoʼk, 
boʼlishi» (fano an nafsihi), U bilan oʼzining birligini 
his etishi natijasida uni chulgʼab olgan hissiyotlarining 
«otilib chiqishi» deya taʼrif berganlar. Bu holatdagi 
sufiylar ogʼzidan chiqqan eng mashhur iboralardan M ansur 
Hallojning «ana-l-Haq» («Haq menman»), Bistomiyning 
«Subhoniy, subhoniy mo aʼzam shaʼniy!» («Pok Zot m yenm an, 
shaʼnim naqadar buyuk!»), Shibliyning «Sizning davringiz 
tugayapti, faqat mening vaqtimning na oxiri, na bosh i 
bor!», Ibn Sabʼinning «Xudodan oʼzga hech narsa yoʼq» v a 
boshqalarni koʼrsatish mumkin. Umuman olganda, shathni 
sufiyda sodir boʼladigan shaxsiy ichki kechinmalar, u n i 
soʼz bilan taʼriflash mushkul boʼlgan hissiyotlarinining 
beixtiyor yuzaga chiqib ketishi, deb izohlash mumkin.
Sufiylarning shathiyotlarini sherozlik fors sh oiri 
Roʼzbehon Boqiliy (vaf. 1209 y.) oʼzining «Sharhi shathiyot» 
sheʼriy asarida sharhlaydi. Аyniqsa, Bistomiy, Halloj 
va Shibliyning shathiyotlarini sharxdashda katta mahorat 
bilan yondashadi.
Jamshid, [24.06.2023 15:35]

Manbalar 

Tasavvuf
Yaqiyn

YaQIYN (arab. ^ 1 - ishonch) - islom dini manbalarida 
ishonch uch darajaga boʼlingan: 1. Ilmu-l-yaqiyn - bunda 
biror bir xabar eshitib yoki oʼqib bilinadi, lekin oʼsh a 
xabarning rost yoki yolgʼonligi aniqlanmagan boʼladi. 
Bunday bilim aql yoʼli orqali hujjat-dalilga asoslangan 
bilimdir. 2. Аynu-l-yaqiyn - bunda eshitib yoki oʼqib 
bilingan narsani koʼz bilan koʼrib ishonch hosil qilinadi, 
lekin bu ishonch hali mukammal emas. 3. Haqqu-l-yaqiyn - 
bunda eshitib yoki oʼqib, soʼng koʼz bilan koʼrgandan keyin 
oʼsha narsani qoʼl bilan ushlab koʼrish, isteʼmol qilish va 
boshqa sinov yoʼllari bilan uning haq ekaniga qanoat hosil 
qilinadi

Manbalar 

Tasavvuf
Qanoat

QANOAT - qismatga rozi bo‘lish, taqdir etilgan narsalarga mamnun bo‘lish, jizzaki va shoshqaloq bo‘lmaslik, qo‘lidagiga rozi bo‘lish, o‘zgalarning moliga va haqiga ko‘z olaytirmaslik, yeyish, kiyinish va maskan ehtiyojini zarurat chegarasida saqlash, isrofga yo‘l qo‘ymaslik, tejamkorlikka rioya qilish, ochko‘z bo‘lmaslik. Mutasavviflar nazdida qanoat bitmas-tuganmas xazinadir. Qanoatkor shunday kishiki, berilgan neʼmatga ziyodasi bilan shukur qiladi, qo‘lga kiritgan neʼmatini boshqalarga ham nasib bo‘lishini istaydi. Oqil sufiy dunyo ishini qanoat bilan, oxirat ishini hirs va jahd bilan, din ishini aql bilan bajaradi
 
  

.

Manbalar 

Tasavvuf
Sobirjon Nishanov

Sobirjon Nishanov (; 1904-yil, Qizil-Qishloq Oʻsh tumani Fargʻona viloyati, Rossiya imperiyasi— 1969-yil, Oʻsh viloyati Qorasuv tumani Dehqon-Qishloq  qishlogʻi) — paxtakor, Oʻsh viloyati Qorasuv tumani (keyingi oʻrinlarda Tashirov nomidagi) paxtakori. QirgʻizistonSSR va Sotsialistik Mehnat Qahramoni (1951).

Biografiya 
1894-yilda Oʻsh tumani Qizil-Qishloq qishlogʻida dehqon oilasida tavallud topgan, millati oʻzbek . 1935-yilda Qorasuv viloyatining „Qizil-Sharq“ (keyinchalik Tashirov nomidagi) kolxoziga qoʻshildi. 1944-yildan paxtachilik brigadasida brigadir boʻlib ishlaydi. Ish jarayonini mohirlik bilan tashkil etish, agrotexnika fani yutuqlari va ilg‘or tajribalarni paxtachilikka tatbiq etish natijasida uning jamoasi bir necha yillar davomida ekindan yuqori hosil olgan. 1948-yilda Lenin ordeni bilan taqdirlangan. 1950-yilda brigadaga biriktirilgan 56 gektar maydonning har gektaridan 45,18 sentnerdan paxta yetishtirib, davlatga topshirildi.

Paxta xomashyosidan yuqori va barqaror hosil olgani uchun SSSR Oliy Kengashi Prezidiumining 1951-yil 20-martdagi Farmoni bilan unga Lenin ordeni va "O‘roq-bolg‘a " oltin ordeni bilan Sotsialistik Mehnat Qahramoni unvoni bilan taqdirlangan.

Sotsialistik Mehnat Qahramoni Nishanov Sobirjon 1969-yilda Qorasuv tumanida  vafot etgan

Mukofotlari 

Sotsialistik Mehnat Qahramoni

2 marta Leninning ordeni

Xotirasi 

Qorasuv viloyatidagi koʻchaga uning nomi berilgan.

Adabiyotlar 

„Qirgʻiziston“. Uluttuk ensiklopediyasi: Boshki nashri. Asanov Y. A., B.: Mamlekettik til jana ensiklopediya borboru, Bishkek

Borbugulov M., Oʻsh tariyhi ensiklopediyasi, Frunze, 1989-yil.  UDK 351/354. BBK 66,3(2Ki). (uzb.), (rus.) i (kirg.)

Yana qarang 

 Qirgʻiziston Sotsialistik Mehnat Qahramonlari
 Qizil-Qishtak QFY
 Qizil-Qishtak
 Rahmonov, O‘rinboy Rahmonberdievich

Manbalar

Havolalar 

 Sotsialistik Mehnat Qahramonlari — Sotsialistik emgektin qahramonlari
 Sobirjon Nishanov koʻchasi (mavjud havola)
 „Sovetik Qirgʻiziston“ gazetasi 27.07.1957-yil.
Sotsialistik Mehnat Qahramonlari
Lenin ordeni sohiblari
1969-yilda vafot etganlar
1904-yilda tugʻilganlar
BYD Seagull

BYD Seagull — Xitoyning yirik avto ishlab chiqaruvchisi boʻlmish BYD Auto tomonidan ishlab chiqariluvchi B-segmentiga mansub elektromobil. Ushbu avtomobil 2023-yil aprel oyida Shanxay avtosalon koʻrgazmasida namoyish etilgan.

Sotuvlar 

Avtomobilning Shanxay avtosalonidagi taqdimotidan soʻng, 24 soat ichida ushbu avtomobilni sotib olish uchun oldindan 10 000 dan ortiq buyurtma kelib tushadi. Ishlab chiqaruvchi ushbu modelni pozitsiyalariga koʻra 10200 $ dan to 12 400 $ gacha taklif qilgan. Bu model BYDning 2023-yildagi eng arzon modeli hisoblanadi. BYD 2023-yilning may oyidan bu elektromobildan 23 005 dona sotgan boʻlsa, iyun oyida esa savdo hajmi 60% ga oshib 128 196 ta donani tashkil qilgan. Bu miqdor BYD kompaniyasi tomonidan sotilgan elektromobillarni 18% ni tashkil qilgan.

TK 
BYD Seagull eldktromobili 3.0 elektron platformasi asosida ishlab chiqarilgan. 5 eshikli 4 oʻrindiqli model, Ocean seriyasiga kiradi. Elektromobilning uzunligi 3780 mm, kengligi 1715 mm va balandligi 1540 mm, gʻildirak bazasi esa 2500 mmni tashkil qiladi.

Galireya

Manbalar 

Xitoy avtomobillari
Aleksandr Melenchuk

Aleksandr Melenchuk (1979-yil 20-martda tugʻilgan) — moldovalik professional futbolchi. U Oʻzbekiston Superligasining Jizzaxning „Soʻgʻdiyona“ Namanganning „Navbahor“ jamoalarida toʻp surgan. Hozirda murabbiylik faoliyati bilan shugʻillanadi.

Futbolchilik faoliyati 
Faoliyatini 1999-yilda Moldovaning „Sherif Tiraspol“ jamoasida boshlagan. Keyinchalik 2003-yilgi mavsumda „Tiraspol“ jamoasi safiga oʻtdi va 3 mavsum davomida toʻp surdi. 2006-yilgi mavsumda sobiq jamoasi Tiraspolning „Sherif“ klubining safiga qaytdi. Tiraspol jamoasiga qaytish ancha muvaffaqiyatli boʻlib, jamoaning ketma ket 3 mavsum davomida (2008—2010-yillar) chempion boʻlishida katta hissa qoʻshdi. 2011-yilning avgust oyida Melenchuk Oʻzbekiston Oliy ligasi vakili „Soʻgʻdiyona Jizzax“ klubi safiga koʻchib oʻtdi. 2012-yil 14-aprelda u „FC Tighina“ bilan qisqa muddatli shartnoma imzoladi. „FC Tighina“ jamoasida shartnomasi yakunlangash, u „FK Speranta Crihana Veche“ jamoasi safiga oʻtdi.

2013-yil fevral oyida u Oʻzbekiston Oliy ligasining 2013-yilgi mavsumida ishtirok etish uchun Jizzaxning „Soʻgʻdiyona“ jamoasiga qaytdi. Dastlabki, 2013-yilgi mavsumidayoq Jizzax jamoasida jamoaning eng yaxshi futbolchisi boʻlgan. „Soʻgʻdiyona“ klubi safida Oʻzbekiston musoboqalarida 2 mavsum davomida 51 ta oʻyinda maydonga tushgach, 2015-yilda Namanganning „Navbahor“ jamoasiga kelib qoʻshildi. „Navbahor“ jamoasida ham 2 mavsum davomida harakat qilgan Melenchuk 2017-yilgi mavsum soʻnggida „Dinamo-Auto“ jamoasi safida faoliyatini yakunlagan.

Murabbiylik faoliyati 
2018-yil murabbiylik faoliyatini boshladi va 2019—2021-yillar davomida Yerevanning „FC Noah“ jamoasida darvozabonlar murabbiyi sifatida faoliyat olib borgan.

Yutuqlar

Jamoaviy 

 Sherif Tiraspol

 Moldova chempionati chempioni (3): 2007-08, 2008-09, 2009-10
 Moldova kubogi sohibi (3): 2008, 2009, 2010
 Moldova Superkubogi sohibi (1): 2007

Manbalar

Havolalar 

 
 Alexandru Melenciuc at Soccerway
 Transfermarkt (trener)

Yashayotgan insonlar
1979-yilda tugʻilganlar
Moldova futbolchilari
Soʻgʻdiyona Jizzax futbolchilari
Navbahor futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Nikola Tasich

Nikola Tasić (; 1992-yil 17-yanvarda tugʻilgan) — serbiyalik futbolchi, Brodarak jamoasining markaziy himoyachisi.

Futbolchilik faoliyati 
Belgradda tugʻilgan Tasich oʻzining katta faoliyatini 2010-yilda Jeleznik bilan boshlagan. Keyinchalik u Serbiya birinchi ligasi vakili „Dinamo Vranye“ ga qoʻshildi va u erda 2011-yilgacha qolib, jarohat tufayli bir muddat oʻtkazib yubordi. Keyinchalik u Shvetsiyada Balkan Mirijevo, Chukarički, Radnički Nova Pazova va Almeboda Linneryd bilan ham oʻynadi. 2015-yilning yozida Tasich Sloboda Ujice bilan shartnoma imzoladi. Keyingi yozda Tasich Yagodina bilan ikki yillik professional shartnoma imzoladi.

Manbalar

Havolalar 

 Nikola Tasić at Soccerway
1992-yilda tugʻilganlar
Yashayotgan insonlar
Serbiya futbolchilari
O‘zbekistondagi futbol legionerlari
Oʻzbekiston Superligasi futbolchilari
Navbahor futbolchilari
Turabay Kulatov

Turabay Kulatovich Kulatov (1907-yil 28-dekabr, Qizil-Buloq, Fargʻona viloyati, Rossiya imperiyasi — 1984-yil 19-fevral, Bishkek, Qirgʻiziston SSR) — sovet davlat va partiya arbobi, Qirgʻiziston SSR Oliy Kengashi Prezidiumi raisi (1945—1978). Qirg‘iziston Respublikasi Qahramoni (2019, vafotidan keyin).

Biografiyasi 
Turabay Kulatov 1907-yil 28-dekabrda Turkiston viloyati Fargʻona viloyati Qizil-Buloq qishlogʻida (hozirgi Qirgʻiziston) dehqon oilasida tavallud topgan.

1961-yilda KPSS Markaziy Komiteti huzuridagi Oliy partiya maktabini tamomlagan. Mehnat faoliyatini ishchi sifatida boshlagan.

1926-yildan temir yoʻlda ishchi, yuk koʻtaruvchi, keyin Qizil-Qiya konining ishchisi boʻlgan. 1934-yildan kon qoʻmitasi raisi, 1938-yilda Qizilqiya shahar Kengashi Ijroiya qoʻmitasi raisining oʻrinbosari, keyin „Qirgʻizugol“ tresti direktorining oʻrinbosari, 1938 — 1945-yillarda Qirgʻiziston SSR Xalq Komissarlari Sovetining raisi, 1946-yildan SSSR Oliy Kengashi Prezidiumi Raisining oʻrinbosari lavozimlarida faoliyat yuritgan. 1945-yilning noyabrida Turabay Kulatov Respublika Oliy Kengashi Prezidiumi raisi etib saylandi va u 1978-yilning avgustigacha shu yerda ishladi.

1945 — 1978-yillarda Qirgʻiziston SSR Oliy Kengashi Prezidiumining raisi boʻlgan. 1932-yildan VKP (b) aʼzosi, 1939—1981-yillarda KPSS Markaziy taftish komissiyasi aʼzosi va SSSR Oliy Kengashining 1- va 8-chaqiriq deputati hisoblanadi.

Turabay Kulatov 1978-yilda pensiyaga chiqqan.

Mukofotlar va unvonlari 

Qirgʻiziston Respublikasi Qahramoni „Oq-Shumkar“ maxsus koʻkrak nishoni bilan taqdirlangan (2019-yil 28-avgust, vafotidan keyin) — Qirgʻiziston davlati va xalqi oldidagi ulkan shaxsiy xizmatlari, vatanparvarligi va ona Vatanga fidoyiligi uchun

5 marta Lenin ordeni.

Oktabr inqilobi ordeni.

4 marta Mehnat Qizil Bayroq ordeni.

Manbalar

Havolalar 

 Biografiyasi T. Kulatov
 T ordeni. Kulatov
Mehnat Qizil Bayroq ordeni sohiblari
Oktabr Inqilobi ordeni sohiblari
Lenin ordeni sohiblari
Bishkekda vafot etganlar
1984-yilda vafot etganlar
19-fevralda vafot etganlar
1908-yilda tugʻilganlar
23-yanvarda tugʻilganlar
Rafael Nuriddinov

Rafael Nuritdinov (1977-yil 12-iyun, Oʻzbekiston SSR Fargʻonada tugʻilgan) — oʻzbekistonlik sobiq velosportchi.

Faoliyati 
Rafael ajoyib sprinter, shu bilan birga har doim yaxshi velosipedchi boʻlib kelgan, lekin velosportdagi katta natijalarga erisha olmadi. Havaskorlar orasida u Italiyada Lombard tuzilmalari „UC Bergamasca 1902“ va „Ceramiche Pagnoncelli“ jamoalari bilan poygalarda qatnashgan. Rafael Nuritdinov 2001-yilda Gran Premio Industria e Commercio Artigianato Carnaghese musobaqasida gʻolib chiqdi va keyin Colpack-Astro velosiped jamoasi musoboqalarda stajor sifatida faoliyat olib bor boshladi. Keyingi yili 2002-yilda „Colpack-Astro“ jamoasi bilan professional shartnoma imzoladi. Trofeo di Kastelfidardo musoboqasida 2002-yilgi mavsumdagi eng yaxshi natijasi sifatida 7-oʻrinni egalladi. 2003-yilda „Colpack-Astro“ jamoasi „De Nardi-Pasta Montegrappa“ bilan birlashib, „De Nardi-Kolpak“ jamoasini tashkil qildi va 2004-yilgacha shu jamoa tarkibida qoldi. U oʻzining eng yaxshi natijalarini 2003-yilda „De Nardi“ jamoasi tarkibida Uniqa Classic turniring ikkinchi bosqichda qoʻlga kiritdi. Keyingi yili shosseda poyga bo‘yicha O‘zbekiston chempioni bo‘ldi. 2005-yilda u „Domina Vakanse“ga koʻchib oʻtdi. 2005-yilgi mavsumda Nuritdinov „Domina Vakanze“ jamoasi tarkibida ilk va soʻnggi bor „Tour de Frans“ musoboqasida ishtirok etdi. Turnirda gʻolibga aylangan Lens Armstrongdan deyarli 4 soat ortda 147-oʻrinni egalladi. Oʻsha yili u „Tour of Spain“ musobaqasida ishtirok etdi va yakunda 120-oʻrinni qolga kiritdi. Bu uning professional mavsumidagi yagona yuqori nuqtasi edi va keyinchalik u 2006-yilgi mavsum uchun jamoa topa olmadi va shu sababli velosportdan voz kechdi va professional faoliyatini yakunladi.

Jamoalar 

 2002-yil Colpack Astro
 2003-yil De Nardi-Kolpak
 2004-yil De Nardi
 2005-yil Domina Vakanze

Manbalar

Havolalar 
 Rafael Nuritdinov at velosiped arxivida
 Rafael Nuritdinov Radsportseiten.net maʼlumotlar bazasida

1977-yilda tugʻilganlar
Fargʻonada tugʻilganlar
Yashayotgan insonlar
21-asrdagi Oʻzbekistonlik insonlar
O‘zbekiston velosportchilari
Farg‘onalik sportchilar
Nikolay Romanchuk

Nikolay Nikolayevich Romanchuk (1961-yil 25-sentyabr, Svetliy, Kaliningrad viloyati — 2004-yil 19-aprel) — sovet va rus futbolchisi, himoyachi. SSSR sport ustasi (1983).

Faoliyati 
Svetliy nomli oʻrta maktabida futbol oʻynashni boshlagan (birinchi murabbiy Solihov edi). Rostov-Don shahridagi sport maktab-internatini tamomlagan (1976—1978, murabbiyi V. M. Gavrilov edi). U 1979-yilda „Rostsilmash“ da debyut qilgan, ikki yil davomida ikkinchi ligada 68 ta oʻyin oʻtkazib, 4 ta gol urgan. 1980-yilda u SKA Rostovga koʻchib oʻtdi, keyingi mavsumda u oliy ligada 30 ta oʻyin oʻtkazdi va SSSR kubogi gʻolibiga aylandi. 1981-yilda armiya jamoasi oʻziga xos „rekord“ oʻrnatdi, mamlakat kubogi gʻolibi sifatida SSSR Oliy Ligasidan birinchi ligaga tushib ketishdi. Ushbu turnirda ikki mavsumda 71 ta oʻyin oʻtkazib, bitta gol urgan.

1982-yilda u SSSR yoshlar terma jamoasining futbolkasida 2 ta oʻyin oʻtkazdi. 1984—1986-yillarda u Odessaning „Chornomorets“ jamoasi tarkibida oliy ligada 71 ta oʻyin oʻtkazib, 4 ta gol urgan. 1986-yilgi mavsum oʻrtalarida u „Rostelmash“ jamoasiga qaytdi va SSSR birinchi ligasida 35 ta oʻyin oʻtkazdi. 1987-yilgi mavsumni oliy liganing „Guriya“ (Lanchxuti) jamoasi safida oʻtkazdi. 1988-yilni Xarkovning „Metalist“ jamoasida oʻtkazdi, keyingi mavsum oʻrtalarida yana „Rostsilmash“ jamoasiga qaytdi.

1991-yilni SSSRning ikkinchi va ikkinchi quyi liga „APC (Azov)“ va „Start“ (Yeysk) klublarida oʻtkazgan. 1992-yilgi mavsumni „Start“ jamoasida Rossiyaning ikkinchi ligasida boshladi, keyin esa mavsumning yarmida SKA (Rostov-na-Donu) ga oʻtdi. 1993-yili O‘zbekiston Oliy ligasi jamoasi „Navbahor“ klubi safida o‘ynagan. Professional faoliyatini Rossiyaning uchinchi ligasida, „Rostov“ SKA (1994) va APK (1995) klublarida to‘p surgan holda yakunlagan. Nikolay SSSR Oliy Ligasida jami 141 ta, O‘zbekiston Oliy ligasida 18 ta o‘yin o‘tkazgan.

U 2004-yilda 43 yoshida uzoq davom etgan kasallikdan so‘ng vafot etdi.

Yutuqlar 

 SSSR kubogi gʻolibi (2): 1981, 1988

Manbalar

Havolalar 

 FootballFacts.ru FootballFacts.ru
25-sentyabrda tugʻilganlar
1961-yilda tugʻilganlar
2004-yilda vafot etganlar
19-aprelda vafot etganlar
SSSR futbolchilari
Rossiya futbolchilari
SSSR sport ustasi
Navbahor futbolchilari
Oʻzbekistondagi chet ellik erkak futbolchilar
Darko Nikač

Darko Nikach (1990-yil 15-sentyabr; Podgoritsa, Yugoslaviya) — chernogoriyalik futbolchi, hujumchi.

Futbolchilik faoliyati 
Nikach 2009—10-yilgi mavsumda Podgoritsaning „Budućnost“ jamoasi tarkibida professional debyut qilgan. 2013-yilning yozida u „FC Wil 1900“ jamoasiga oʻtish uchun muzokaralar olib bordi. 2014-yil fevral oyida „Strømsgodset IF Budućnost“ jamoasi Nikach bilan muzokaralar olib bordi,  lekin yakunda Nikach „Budućnostda“ jamoasi tarkibida qoldi.

Nikach 2014/15-yilgi mavsumda Hindistonning I-liga jamoasi Pune bilan shartnoma imzoladi. U klubdagi birinchi golini „Bengaluru FC“ jamoasiga qarshi oʻyinda 9-daqiqada urdi. Keyin u „Shillong Lajong“ klubiga qarshi oʻyinda 5:2 hisobida gʻalaba qozondi. Mavsum oxiriga kelib Nikach Pune uchun 16 oʻyinda 5 ta gol urdi.

2015-yil 26-iyunda Nikach Hindistondagi bir mavsumdan soʻng „Buduchnost“ klubiga qaytgani eʼlon qilindi. Vijesti gazetasiga koʻra, Nikachning Budućnost bilan yangi shartnomasi olti oyga imzolagan boʻlishi mumkin, ammo tafsilotlar 2015-yil iyun oyida oshkor etilmagan. 2018-yilni O‘zbekiston Superligasining „Navbahor“ klubi bilan shartnoma imzoladi. Mavsum soʻnggida „Navbahor“ jamoasi bilan Oʻzbekiston Superligasida bronza medalini qoʻlga kiritdi va keyinchalik jamoani tark etdi. 2020-yilning 7-yanvarida Kosovaning „KF Gjilani“ klubi bilan shartnoma imzolandi.

Milliy terma jamoa 
Chernogoriya yoshlar terma jamoasida o‘ynagan. 2013—2014-yillarda Chernogoriya terma jamoasi safida Lyuksemburg, Eron va Slovakiya terma jamoalariga qarshi uchta oʻyinda maydongga tushgan.

Yutuqlar 

 Chernogoriya chempionati (2): 2011/2012 , 2016/2017
 Chernogoriya kubogi (1): 2012/2013

Manbalar

Havolalar 

 Soccerway.com saytidagi profil
 Futboldatabase.eu saytidagi profil
1990-yilda tugʻilganlar
15-sentyabrda tugʻilganlar
Podgoritsada tugʻilganlar
Yashayotgan insonlar
Chernogoriya futbolchilari
Navbahor futbolchilari
O‘zbekistondagi futbol legionerlari